CELEX: C2004/284/02
Language: da
Date: 2004-11-20 00:00:00
Title: Domstolens dom (Anden Afdeling) af 23. september 2004 i sag C-280/02, Kommissionen for De Europæiske Fællesskaber mod Den Franske Republik (Traktatbrud — direktiv 91/271/EØF — rensning af byspildevand — artikel 5, stk. 1 og 2, samt bilag II — manglende kortlægning af følsomme områder — begrebet »eutrofiering« — manglende iværksættelse af en mere vidtgående rensning af udledninger i følsomme områder)

20.11.2004   
            
            
               DA
            
            
               Den Europæiske Unions Tidende
            
            
               C 284/1
            
         
      DOMSTOLENS DOM
   
   (Anden Afdeling)
   af 23. september 2004
   i sag C-280/02, Kommissionen for De Europæiske Fællesskaber mod Den Franske Republik (1)
   
   (Traktatbrud - direktiv 91/271/EØF - rensning af byspildevand - artikel 5, stk. 1 og 2, samt bilag II - manglende kortlægning af følsomme områder - begrebet »eutrofiering« - manglende iværksættelse af en mere vidtgående rensning af udledninger i følsomme områder)
   (2004/C 284/02)
   Processprog: fransk
   I sag C-280/02, angående et traktatbrudssøgsmål i henhold til artikel 226 EF, anlagt den 30. juli 2002, Kommissionen for De Europæiske Fællesskaber (befuldmægtigede: først ved M. Nolin, derefter ved G. Valero Jordana og F. Simonetti) mod Den Franske Republik (befuldmægtigede: G. de Bergues, D. Petrausch og E. Puisais), har Domstolen (Anden Afdeling), sammensat af afdelingsformanden, C.W.A. Timmermans, og dommerne J.-P. Puissochet, R. Schintgen, F. Macken (refererende dommer) og N. Colneric; generaladvokat: L.A. Geelhoed; justitssekretær: R. Grass, den 23. september 2004 afsagt dom, hvis konklusion lyder således:
   
               1)
            
            
               Den Franske Republik har tilsidesat sine forpligtelser i henhold til artikel 5, stk. 1 og 2, i og bilag II til Rådets direktiv 91/271/EØF af 21. maj 1991 om rensning af byspildevand, idet den har undladt
               
                           —
                        
                        
                           at kortlægge Seine-bugten, Seinen nedenfor dens sammenløb med Andelle, de kystnære vandområder i afstrømningsområdet Artois-Picardie, Vilaine-bugten, Lorient-reden, Elorn-flodmundingen, Douarnenez-bugten, Concarneau-bugten, Morbihan-golfen, Vistre nedenfor Nîmes samt Thau-søen som følsomme områder i forhold til eutrofiering, og
                        
                     
                           —
                        
                        
                           at underkaste byspildevand udledt fra byområderne som omhandlet i de franske myndigheders skrivelse af 12. december 2000 – bortset fra Vichy, Aix-en-Provence, Mâcon, Créhange, Saint-Avold, Bailleul, Aurillac, Montauban, Châtillon-sur-Seine og Gray – og udledt fra Montpelliers byområde, samt fra byområder med en personækvivalent (PE) på over 10 000 i Seine-bugten, i Seinen nedenfor dens sammenløb med Andelle, i de kystnære vandområder i afstrømningsområdet Artois-Picardie, i Vilaine-bugten, i Lorient-reden, i Elorn-flodmundingen, i Douarnenez-bugten, i Concarneau-bugten, i Morbihan-golfen, i Vistre nedenfor Nîmes samt i Thau-søen, en mere vidtgående rensning.
                        
                     
         
               2)
            
            
               I øvrigt frifindes Den Franske Republik.
            
         
               3)
            
            
               Den Franske Republik betaler sagens omkostninger.
            
         
      (1)  EFT C 219 af 14.9.2002.